Diari Oficial de la Generalitat Valenciana


Sumari del DOGV 4570, del 21-08-2003 (2003/8765)

RESOLUCIÓ d'11 de juliol del 2003, del director general de Recursos Humans de la Conselleria de Sanitat, per la qual oferix la integració en els règims estatutaris d'institucions sanitàries de la Seguretat Social al personal laboral o funcionari d'unitats de conductes addictives transferits per diversos ajuntaments o mancomunitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4570

Data del DOGV
:   21-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8765


Data del document
:   11-07-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * personal sanitari
    * administració del personal
    * administració local
    * política sanitària
    * legislació
    * funcionari
    * personal contractat

RESOLUCIÓ d'11 de juliol del 2003, del director general de Recursos Humans de la Conselleria de Sanitat, per la qual oferix la integració en els règims estatutaris d'institucions sanitàries de la Seguretat Social al personal laboral o funcionari d'unitats de conductes addictives transferits per diversos ajuntaments o mancomunitats de la Comunitat Valenciana. [2003/8765]
  
Pels decrets 49 a 59/2003 de 13 de maig (DOGV de 22.05.2003), s'acceptaren les transferències d'unitats de conductes addictives dependents dels ajuntaments o Mancomunitats d'Alacant, Benidorm, Elx, la Vall d'Uixó, la Vila Joiosa, Villena, Vinaròs, l'Horta Nord, l'Horta Sud, la Safor i Vall del Vinalopó.
  
Estes normes establien que al personal laboral o funcionari transferit se li donaria l'opció d'integració com a personal estatutari en la categoria professional corresponent. Per tot això, d'acord amb les competències delegades per l'article 3.1.o) de l'Orde de 18 febrer del 2000, resolc:
  
Primer
  
El personal laboral o funcionari transferit, que s'allista en l'annex I, que exercisca el dret d'opció, podrà integrar-se en la categoria bàsica estatutària corresponent, d'acord amb la taula d'homologacions de l'annex II.
  
El personal laboral fix o funcionari de carrera s'integrarà com a personal estatutari fix, mentre que el personal laboral temporal, el laboral interí, el laboral indefinit i el funcionari interí s'integraran com a personal estatutari interí, i el personal laboral eventual o l'interí substitut s'integrarà com a personal estatutari de substitució, tot això segons que preveu l'article 7 de la Llei 30/1999, de 5 d'octubre. El personal excedent podrà optar, sempre que complisca els requisits generals de l'excedència que tinga concedida, per reincorporar-se a la plaça o continuar en la mateixa situació administrativa.
  
Segon
  
El règim econòmic, jurídic i de prestació de servicis del personal que resulte integrat serà el corresponent a l'Estatut i normes de desplegament que en cada cas se'ls aplique.
  
Al personal que resulte integrat li seran reconeguts els servicis prestats, amb caràcter temporal o fix, a l'efecte de concurs de mèrits, com prestats en les corresponents categories estatutàries i en els termes establits en l'estatut de personal que en cada cas se'ls aplique.
  
Tercer
  
El personal que s'integre en els règims estatutaris de la Seguretat Social percebrà les retribucions que li corresponguen segons la categoria d'homologació, amb efecte del primer dia del mes següent a què es resolga la integració.
  
A este personal se li respectarà, a tots els efectes jurídics i econòmics, l'antiguitat que tinga reconeguda en l'administració d'origen fins a la data d'efectes de la integració. El primer trienni que totalitze este personal a partir de la resolució de la seua opció d'integració ho serà d'acord amb el que preveu l'article 2.2b, del Reial Decret Llei 3/1987, d'11 de setembre.
  
Salvant el que preveu el paràgraf anterior, en el cas que el personal integrat estigurera percebent retribucions superiors a les de la categoria estatutària d'integració, se li reconeixerà un complement personal transitori consistent en la diferència de retribucions. Este complement, que exclourà les quantitats percebudes per guàrdies, plus de nocturnitat i realització d'hores extraordinàries, d'acord amb el que preveu la disposició transitòria primera del Reial Decret Llei 3/1987, d'11 de setembre, serà absorbit en els termes que establisca la normativa pressupostària, així com per qualsevol millora retributiva que es produïsca en este exercici o posteriors incloses les derivades de canvi de lloc de treball.
  
Quart
  
Les places en què pot integrar-se este personal estan dotades amb les retribucions que estipulen el Reial Decret Llei 3/1987, d'11 setembre, i la normativa que el desplega, i amb el règim de dedicació que estes determinen.
  
Esta integració com a personal estatutari no serà efectiva fins a l'aprovació de l'oportú expedient de modificació de plantilles, que ha d'obtindre prèviament l'informe favorable de la Conselleria d'Economia, Hisenda i Ocupació, de conformitat amb el que disposa l'article 1 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
Cinqué
  
El personal integrat serà destinat en el mateix centre i institució en què treballen en l'actualitat. No obstant això, prèvia acceptació expressa de la persona interessada, i segons les necessitats assistencials i organitzatives de la Conselleria de Sanitat, podrà assignar-se-li plaça en distinta localitat.
  
Sisé
  
Les sol·licituds individuals d'integració es formularan segons el model oficial corresponent que s'inclou com a annex III, sense subjecció a cap termini. Les sol·licituds es presentaran dirigides al director general de Recursos Humans en els servicis centrals de la Conselleria de Sanitat, carrer del misser Mascó, 31, 46131 València.
  
El personal que realitze l'opció d'integració en una categoria per a l'accés a la qual s'exigisca una titulació determinada, ha d'adjuntar a la sol·licitud una fotocòpia compulsada de la titulació acadèmica que tinga.
  
Les opcions les resoldrà, en el termini màxim de 3 mesos des que finalitze la presentació d'instàncies, el director general de Recursos Humans. Les resolucions d'integració podran ser impugnades per les persones interessades mitjançant la interposició d'un recurs contenciós administratiu.
  
Seté
  
Esta resolució entrarà en vigor l'endemà d'haver estat publicada en el Diari Oficial de la Generalitat Valenciana.
  
Huité
  
Esta resolució pot ser impugnada per les persones interessades mitjançant la interposició d'un recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la seua publicació, de conformitat amb el que disposen els articles 109 i 110 de la Llei 30/1992, de 26 de novembre, i també els articles 14.2 i 46 de la Llei 29/1998, de 13 de juliol. Potestativament podrà interposar-se un recurs de reposició, en el termini d'un mes, de conformitat amb els articles 116 i 117 de la Llei 30/1992, de 26 de novembre. Tot això sense perjuí que s'utilitze qualsevol altre recurs que per al seu dret estime convenient.
  
València, 11 de juliol del 2003.- El director general de Recursos Humans: José Cano Pascual.
  
ANNEX III
  
Sol·licitud d'integració
  
Dades personals de la persona sol·licitant
  
Cognoms
  
Nom
  
DNI
  
Adreça
  
Telèfon
  
Dades professionals
  
Categoria
  
Centre de treball
  
Categoria d'homologació
  
Titulació acadèmica
  
El/La que subscriu sol·licita la integració en el corresponent Estatut de Personal d'Institucions Sanitàries de la Seguretat Social dependents de la Conselleria de Sanitat, de conformitat amb el que establix la Resolució d'11 de juliol del 2003.
  
(Lloc, data i firma)
  
DIRECTOR GENERAL DE RECURSOS HUMANS
  
Misser Mascó, 31
  
46534 VALÈNCIA